
TRAHANDO HUNTO DEN MESUN UNION Y CU MAS POSITIVISMO CADA DIA, 


PA ARUBA SIGUI RECUPERA. 

PROME MINISTER Cuelyn Wever- Omes 


`A 


Asamblea General di Nacionnan Uni #UNGA78 
Durante almuerso organisa pa Premier Mark Rutte 


ARUBA TA HAYA ELOGIO PA SU AVANSENAN 
DI DIFERENTE PLANNAN CU A WORDO 
EHECUTA OF TA DEN EHECUCION 


Diferente Lider di diferente païs a reuni siman E 


pasa na New York pa e reunionnan di Asamblea p> 
Ў А 


General аі Nacionnan Uni #0МСА78. Prome 
Minister Evelyn Wever-Croes a participa na 
diferente reunion y encuentro hunto cu Premiernan И 
den Reino. Diferente prome mandatarionan di MY 


diferente pais a atende e Asamblea General di [$24 


Nacionnan Uni pa discuti temanan en comun y 
problemanan global. 


Den un almuerso organisa pa Premier Mark Rutte 
di Hulanda, Prome Minister hunto cu diferente |` 
Hefenan di Estado di paisnan similar manera | 
SIDS, a elabora riba diferente ‘Best Practices’ 
enfatisando e importancia pa e demas paisnan sa | 
loke cada un ta haciendo riba e tereno aki. 


Prome Minister a remarca cu den e encuentro aki 
tambe Aruba a haya varios elogio pa su avansenan 
di diferente plannan cu a wordo ehecuta of ta den 
ehecucion y compromisonan a wordo haci pa sigui 
traha hunto. 


“E tabata un siman exitoso y fructifero pa Aruba 
y nos lo traha hunto y duro pa pronto esaki por 
traduci su mes tambe den proyectonan cu nos por 
finalisa na Aruba. Pa mi e ta un honor y orguyo 
di por representa mi dushi Aruba riba tarima 
internacional”, Prome Minister a expresa. 


Den e encuentro di almuerso tawata presente 
Premier di Cabo Verde, Premier di Sint Vincent and 
the Grenadines, di Mauritius, Antigua y Barbuda. 

Prome Minister Evelyn Wever-Croes: 
Den conexion cu instalacion di e arte "driekiel'" na retondo di Eagle Beach 

Dialuna atardi, Prome Minister Evelyn Wever-Croes a bishita e 
retondo na Eagle Beach pa aprecia e obra di arte “driekiel' cu 
a wordo instala, como recordatorio di ta e prome habitantenan 
di pais Aruba. Prome Minister a expresa di ta emociona di por 
mira un obra di arte asina grandi, bunita y bon acaba cu ta 
dorna e paisahe di nos isla, y ta den bista di tur ciudadano y 
bishitante. Hopi ta esnan cu ta pasa riba e retondo pa admira 
e obra aki, y hasta baha pa por saca potret. 


E driekielnan ta tortuganan hopi particular, cu ta bin Aruba 
pone nan webonan y ta bay bek pa bolbe despues di hopi aña. 
E chikitonan cu ta nace aki, tambe ta bolbe bek Aruba pa pone 
nan webonan, y asina e circulo ta sigui. Ascoge pa pone e obra 
aki banda di Eagle Beach na unda cu semper e tortuganan ta 
bin pa pone nan webonan. 


"Impresionante tabata e momento cu mi a wak un driekiel 
subi tera den oranan di marduga pa pone su webonan, y mas 
impresionante ainda ta ora bo tin e honor di wak e tortuga 
chikitonan nace. Mi kier a gradici na prome luga, nos artista 
local, Gilbert Senchi y ful e ekipo di ARTiosa, cu a tuma e 
encargo di crea un obra inmensamente bunita pa nos dushi 
isla Aruba”, Prome Minister a expresa. 


Prome Minister ta gradici tambe Aruba Tourism Authority (ATA), 
UNOCA, y TPEF pa contribui cu fondo pa asina por a finalisa 
esaki, y tur otro cu di un of otro manera a brinda nan sosten. 
Sin lubida sr Alex Nieuwmeyer den feliz memoria cu semper 
tabata tin e deseo pa trece e obra aki Aruba. “Мі ta spera cu e 
arte di e driekiel aki, corda nos na e resiliencia, forsa y amor cu 
nos cada un tin pa nos dushi isla", Prome Minister a expresa. 

Prome Minister Evelyn Wever-Croes: 
Den conexion cu evaluacion di e veld nobo na stadion Guillermo Prospero Trinidad 


TA 


Dialuna merdia, Prome Minister Evelyn Wever-Croes a bishita 
stadion Guillermo Prospero Trinidad pa mira con e trabounan 
ta avansando, y pa cera conoci cu e representantenan di 
Sportslab, cu ta na Aruba pa haci un evaluacion di e veld nobo. 
Mirando cu Minister di Deporte Endy Croes no por tabata 
presente, Prome Minister a represente, y a combersa cu e 
representantenan pa asina haya un idea di con e evaluacion ta 
bayendo. Sportslab ta un compania basa na Irlanda cu ta haci 
"indepedent testing" riba veldnan cu ta uza yerbanan artificial 
y paletnan di palo. Unabes e resultado ta aden, Sportslab ta 
mandanan pa FIFA, pa asina verifica si e veld ta apto pa haya 
certificacion di FIFA. 


Prome Minister a indica di a wordo informa cu tur e testnan 
necesario a wordo haci caba y cu tur cos ta mustra di ta bon. 
Solamente falta e resultadonan di e testnan di laboratorio, pa 
indica si e yerbanan artificial ta apto pa e deportistanan por 
practica nan deporte sanamente. Esaki ta hopi importante, 


mirando cu e yerba cu a wordo uza anteriormente por a causa 
cancer. Debi na esaki, Gobierno a inverti pa cambia full e 
sistema, y ta wardando e resultado, pa wak si e veld ta wordo 
certifica pa FIFA, como un veld apto pa practica deporte riba 
dje. 


Pa Gabinete Wever-Croes, deporte ta un prioridad, y pesey ta 
importante pa inverti den nos deportistanan, creando un lugar 
sano y bunita pa nan por practica na deporte. 


Tambe, Aruba lo desea di por ta anfitrion di diferente torneonan 
y pesey ta creando un espacio bunita y sano, pa por invita nos 
deportistanan di afor pa bin competi aki na Aruba. Un danki 
special ta bay na Minister di Deporte Endy Croes, cu a pone su 
curason den e proyecto aki. Tambe Prome Minister ta gradici 
tur esnan cu di un of otro forma a yuda na haci esaki posibel. 
E proyecto aki ta kedando hopi bunita y lo aporta grandemente 
na Aruba su futbol. 

Continuacion POTRETNAN DI STADION GUILLERMO PROPERO TRINIDAD... 

pe “Den cara di reto sin precedente, VP 
ANA nos a demostra cu union ta nos 

ACTO HEROICO Y DI BALENTIA DI 
DOS PISCADO 


Awe mainta minister Dangui Oduber a 
duna reconocimento na dos piscado 
local cu a salba bida di dos turista. 
Minister Oduber a gradici piscadonan 
Sergio Rasmijn y Joshwin Fingal pa 
e accionan rapido cu nan a tuma pa 
scapa bida di turistanan cu a confronta 
problema riba lama. 


Piscadonan a splica cu nan a yega na 
e sitio net na tempo na momento cu e 
boto a sink caba y un di e turistanan 
tawata for di tino. Un acto heroico y di 
balentia. 


Un gradicimento di curason pa e dos 
piscadonan aki. 

“Como Minister di Turismo mi tin gran 
aprecio pa locual boso a haci. Masha 
danki!” 

Minister Dangui Oduber: 

Minister di Turismo y Salud Publico sr. 
Dangui Oduber ta hopi satisfecho cu 
e cifranan mas recien di Aruba Airport 
Authority (AAA). Recientemente AAA 
a publica nan cifranan pa cu luna di 
augustus. Eraportaheta mustra cuetrafico 
di pasahero a conoce un crecemento 
di 113% porciento di augustus 2022 pa 
augustus 2023, esaki ta ekivalente na 
107 mil pasahero adicional. 


Den e raportahe di AAA por a tuma nota 
di un recuperacion di 104% porciento di 
e trafico di pasahero den comparacion 
cu aña 2019. Esaki sigur ta algo 
impresionante segun e mandatario. Nos 
mercado di mas grandi ta keda e mercado 
Mericano cu ta 73% porciento. Mayoria di 
e trafico ta procedente di Noord America 
y Sur America. Cifranan ta indica cu tin 
un demanda fuerte pa cu Aruba como destinacion. 


Minister Oduber a duna di conoce cu AAA ta calcula cu na fin 
aña 2023 nan lo tin un crecemento den entrada di 7% porciento 
den comparacion cu aña 2019 y 12.5% mas cu na aña 2022. 
E mandatario a sigui bisa cu segun pronosticonan haci pa AAA 
den aña 2024 lo tin un crecemento den entrada di 11% den 
comparacion cu aña 2019. 


Aruba su turismo ta pasando den su miho momento, tur 
indicador ta demostra esaki. Gobierno ta bay sigui inverti 
den mehoracion di producto Aruba pa asina mantene Aruba 
competitivo cu otro islanan den nos region. Turisno ta keda e 
driver principal di nos economia. 


@ Fly In Mint 

Ж. 

“Unidad y positivismo 
ta sigui alumbra nos 

HENA EXPO TA NA CAMINDA PA STIMULA NOS 
STUDIANTENAN CU KIER SCOGE PA SIGUI 
STUDIA NA NORTH AMERICA 


Minister di Enseñansa y Deporte Endy Croes den luna di 
augustus tabata tin varios reunion importante y un di nan 
sigur tabata cu Sra. Jo Anne Croes Student Athlete Advisor di 
EducationUSA hunto cu Sra. Indira Burke. Un di e puntonan di 
agenda tabata, entre otro, HENA Expo. 


High Edcuation North America Expo(HENA Expo) 

Desde cu Minister Endy Croes hunto cu Minister Plenipotenciario 
di Washington Joseline Croes a bin ta firmando varios MoU 
atractivo cu college- y universidadnan y tanto na Canada y 
Merca e lanta mas y mas e idea pa organisa un expo pa. entre 
otro, e scolnan aki por bin den contacto cu e studiantenan 
interesa pa bay sigui nan estudio den North America. 


Pa esaki Consul di Merca tambe a haya importante y ta sostene 
pa e aña aki organisa un expo pa brinda hopi mas informacion 
“one to one” na nos studiantenan. Asina sigui stimula y inspira 
nos studiantenan di e oportunidadnan cu North America ta 
ofrece. Sra. Jo Anne Croes y Sra. Indira Burke ta forma parti 
di e team organisado y a duna un presentacion amplio con 
leu nan ta cu esaki den e fase preparatorio. E fecha oficial 
pa esaki lo ta 28 di october. Pues na tur e alumnonan keda 
pendiente pa mas informacion. 


A toca e tema MoU cu EducationUSA: 
A reuni riba e MoU entre Consul di Merca esta EducationUSA y 


Aruba cual tabata cla den “draft”. Algun siman prome a reuni via 
Zoom cu e Consul General di Merca staciona na Curaçao Sra. 
Margy Bond y Kristine Lundberg Consul for Political, Economic 
and Public Affairs riba e mesun tema. Pues asina a logra tin 
un tremendo concepto di MoU final entre Aruba y Merca. Un 
di e puntonan importante ta cu Aruba lo mester compli cu un 
“иште employee” pa e proyecto aki. Tambe un punto nobo y 
importante den e MoU aki ta e colaboracion entre Educampus 
y EduactionUSA. Esaki ta pa por facilita y acelera e pagonan 
di “operation” mescos cu Curacao a traha un “constructie” cu 
un stichting y aki na Aruba pues cu Educampus. Alabes den e 
reunion aki a planifica e Relaunch 8 MoU signing cual porcierto 
a tuma luga recientemente. 


Por mira atras riba e reunionnan fructifero den luna di augustus, 
unda a concretisa caba 14 di september ultimo e firmamento 
di e MoU entre Aruba y Consul di Merca cu exito. Dicho MoU a 
cana e proceso standard y a pasa via DBB y Hulanda pa wordo 
revisa. Proximo proyecto ta e HENA Expo, unda a traves di 
un QR code tur informacion lo wordo suministra. Studiantenan 
keda pendiente! Minister Endy Croes ta kere masha hopi den 
colaboracion y esaki ta un forma di traha den colaboracion. 
Competecianan di Siglo 21 esta 4C's: “Communication- 
Collaboration- Critical thinking problem solving y Creativity ta 
the way to go”! 

Planificacion Teritorial 

* EDIFICIO DI BUREAU INTERNE DIENSTEN / 
MAGAZIJN, A WORDO COMPLETAMENTE 


REMODELA 


Prome Minister a ricibi e yabi di e edificio completamente _. 
remodela di Bureau Interne Diensten (BID) / Magazijn. Prome 
Minister a indica cu tempo el a bira e minister encarga cu BID 
Magazijn, el a haci un bishita na e edificio, pa mira e 
circunstancianan cu e empleadonan tabata traha aden y mirando is- 
e estado deplorabel di e edificio a hace e promesa pa drecha e Ê 
edificio y hacie un luga di trabou mas eficaz. Аме cu hopi orguyo, 4 

Prome Minister ta ricibi e yabi di su promesa haci y cumpli. 


* GABINETE WEVER-CROES Il TA CUMPLI 


2 AÑA DEN GOBERNACION 


Diamars mainta, 12 di September, a tuma luga e apertura di Aña 
Parlamentario 2023-2024. Na Parlamento, a tuma luga e 
ceremonia na unda S.E. Gobernador di Aruba, Alfonso 
Boekhoudt a declara e aña Parlamentario habri. Esaki ta e di 38 
Aña Parlamentario di Pais Aruba. 


Prome Minister a expresa cu S.E. Gobernador a duna un 
discurso balansa y a enfatisa cu apesar cu Aruba ta den 
recuperacion, keto bay Aruba tin retonan y ta solamente 
trahando hunto y cu e meta central di hiba nos pais dilanti, nos 
lo crea un futuro miho y mas sostenibel. 


Diamars 26 September 2023 


RESUMEN 
DI SIMAN 


Asuntonan General 
Innovacion, 

Organisacion Gubernamental 
Infrastructura y 

Planificacion Teritorial 


PROME MINISTER, EVELYN WEVER-CROES 


+ 
UNION MON Y POSITIVISMO! 

Prome Minister a atende e reunionnan di Asamblea General di 
Nacionnan Uni #UNGA78, na unda el a participa na e 
conferencia di energia. Den su discurso, Prome Minsiter a 
expone e plannan ambicioso di Aruba pa transiciona na energia 
limpi. 


Durante e reunionnan di Asamblea General di Nacionnan 
Uni #UNGA78 cu a tuma luga na New York, Prome 
Minister a atende e conferencia organisa pa Union 
Europeo riba innovacion den ensefiansa. 


Aruba, pa prome biaha, tin su National Energy Policy y a ricibi 
hopi elogio pa cu esaki. Prome Minister gradici tur e 
profesionalnan, pa nan esfuerso y dedicacion den crea un 
"National Energy Plan y ta comprometi na busca mas 
colaboracion pa logra tur e metanan estableci. 


Den su discurso el a splica tur loke Aruba ta haciendo riba 
e tereno di innovacion den ensefiansa. Tambe, Prome 
Minister a comparti e Proyecto di Edutech cu ta un 
iniciativa hunto cu Futura, y cu ta hunga un papel 
importante den ensefiansa. 


SEPTEMBER 


2023 


Gabinete Wever-Croes ta 
goberna cu dedicacion na 
progreso, union, innovacion y 
\ crecemento. Hunto ta brinda 
A speransa pa nos pais y trasa e 
“A rumbo briyante pa un futuro mas 
К"  briyante ainda pa nos pueblo. 
Laga nos keda optimista. Nos 
esfuersonan colectivo lo forma 
un futuro cu ta supera nos 
aspiracionnan di mas grandi. 
Hunto nos ta logra grandesa y 
haci e generacionnan cu ta bin 
orguyoso di e pais cu nos ta laga 
pa nan. 


# АКОВАКЕСОРЕКА 4UNIDADDENACCION 
# САВІМЕТЕМЕУЕКСКОЕ52 %4UNIONYPOSITIVISMO 
FCUAMORPAARUBA 


